“กรมการค้าภายใน” ไฟเขียว ขึ้นราคาไข่ไก่ ฟองละ 10 สต. มีผลพรุ่งนี้!
“กรมการค้าภายใน” ไฟเขียวขึ้นราคาไข่คละ ฟองละ 10 สตางค์ มีผลพรุ่งนี้ ทำให้ราคาไข่ไก่ปรับจาก 3.10 บาทต่อฟอง เป็น 3.20 บาทต่อฟอง เพื่อลดภาระต้นทุนให้กับเกษตรกร ด้านเกษตรกร เผยอาจขอปรับขึ้นอีก
“กรมการค้าภายใน” ไฟเขียวขึ้นราคาไข่คละ ฟองละ 10 สตางค์ มีผลพรุ่งนี้ ทำให้ราคาไข่ไก่ปรับจาก 3.10 บาทต่อฟอง เป็น 3.20 บาทต่อฟอง เพื่อลดภาระต้นทุนให้กับเกษตรกร ด้านเกษตรกร เผยอาจขอปรับขึ้นอีก
16 มี.ค. 2565

ผู้สื่อข่าวรายงานวันนี้ (16 มี.ค. 2565) ผลการประชุมระหว่างกรมการค้าภายใน ร่วมกับสมาคมผู้เลี้ยงไก่ไข่และกลุ่มเกษตรกรผู้เลี้ยงไก่ไข่ เพื่อแก้ไขปัญหาวัตถุดิบอาหารสัตว์มีราคาแพง ซึ่งส่งผลกระทบต่อต้นทุนการเลี้ยง โดยกรมการค้าภายใน อนุมัติให้มีการปรับราคาไข่คละหน้าฟาร์ม เพิ่มขึ้น 10 สตางค์ต่อฟอง ทำให้ราคาไข่ไก่ปรับจาก 3.10 บาทต่อฟอง เป็น 3.20 บาทต่อฟอง เริ่มตั้งแต่วันพรุ่งนี้ (17 มี.ค. 2565) เป็นต้นไป ทั้งนี้ เพื่อลดภาระต้นทุนให้กับเกษตรกร
โดยมีรายงานว่าในที่ประชุมฝ่ายเกษตรกรได้เสนอขอปรับขึ้นราคาไข่คละหน้าฟาร์มอีก 20 สตางค์ต่อฟอง เนื่องจากต้นทุนการเลี้ยงเดือน มีนาคม 2565 ปรับขึ้นมาอยู่ที่ 3.94 บาท แต่ ขณะนี้กรมการค้าภายในอนุมัติให้เพียง 10 สตางค์ต่อฟองเท่านั้น ยังไม่ครอบคลุมที่เกษตรกรเสนอ ดังนั้น สัปดาห์หน้า กรมการค้าภายในจะนัดหารือร่วมกับเกษตรกรเพื่อพิจารณาเรื่องการปรับราคาไข่ไก่อีกครั้ง